CELEX: 32021D0316(02)
Language: da
Date: 2021-03-11 00:00:00
Title: Kommissionens afgørelse af 11. marts 2021 om godkendelse af en metode til teknisk bedømmelse af testprodukter, der skal bidrage til at fastslå, hvorvidt tobaksvarer har en kendetegnende aroma 2021/C 89 I/01

16.3.2021   
               
               
                  DA
               
               
                  Den Europæiske Unions Tidende
               
               
                  CI 89/1
               
            
         KOMMISSIONENS AFGØRELSE
         af 11. marts 2021
         om godkendelse af en metode til teknisk bedømmelse af testprodukter, der skal bidrage til at fastslå, hvorvidt tobaksvarer har en kendetegnende aroma
         (2021/C 89 I/01)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Kommissionens gennemførelsesafgørelse (EU) 2016/786 af 18. maj 2016 om proceduren for nedsættelse af og arbejdet i et uafhængigt rådgivende panel, som skal bistå medlemsstaterne og Kommissionen med at afgøre, hvorvidt tobaksvarer har en kendetegnende aroma (1), særlig artikel 9, stk. 2, og
         ud fra følgende betragtninger:
         
                     (1)
                  
                  
                     Europa-Parlamentets og Rådets direktiv 2014/40/EU (2) forbyder markedsføring af tobaksvarer (cigaretter og rulletobak) med kendetegnende aromaer.
                  
               
                     (2)
                  
                  
                     Ved Kommissionens gennemførelsesforordning (EU) 2016/779 (3) er der fastsat fælles regler for de procedurer, der skal anvendes for at fastslå, hvorvidt en tobaksvare har en kendetegnende aroma.
                  
               
                     (3)
                  
                  
                     I overensstemmelse med gennemførelsesafgørelse (EU) 2016/786 skal det uafhængige rådgivende panel (»panelet«) fastsætte og ved behov ajourføre en metode til teknisk bedømmelse af tobaksvarer, som en medlemsstat eller Kommissionen har forelagt panelet med henblik på afgivelse af en udtalelse om, hvorvidt de pågældende tobaksvarer har en kendetegnende aroma.
                  
               
                     (4)
                  
                  
                     På sit møde den 24. juni 2020 vedtog panelet en metode, der skal bidrage til at fastslå, hvorvidt en tobaksvare har en kendetegnende aroma, og der blev den 2. september 2020 foretaget enkelte mindre redaktionelle ændringer af denne metode.
                  
               
                     (5)
                  
                  
                     I henhold til artikel 9, stk. 2, i gennemførelsesafgørelse (EU) 2016/786 skal metoden til teknisk bedømmelse af testprodukter med henblik på at fastslå, hvorvidt de pågældende tobaksvarer har en kendetegnende aroma, forelægges generaldirektøren til godkendelse, og metoden finder først anvendelse, når en sådan godkendelse er givet —
                  
               BESTEMT FØLGENDE:
         
            Eneste artikel
            Den metode til teknisk bedømmelse af testprodukter, der skal bidrage til at fastslå, hvorvidt tobaksvarer har en kendetegnende aroma, og som er anført i bilaget til denne afgørelse, godkendes hermed.
         
         
            Udfærdiget i Bruxelles, den 11. marts 2021.
            
               
                  På Kommissionens vegne
               
               Sandra GALLINA
               
                  Generaldirektør
               
               
                  Generaldirektoratet for Sundhed og Fødevaresikkerhed
               
            
         
         
            (1)  EUT L 131 af 20.5.2016, s. 79.
         
            (2)  Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1).
         
            (3)  Kommissionens gennemførelsesforordning (EU) 2016/779 af 18. maj 2016 om fastsættelse af fælles regler for de procedurer, der skal anvendes for at fastslå, hvorvidt en tobaksvare har en kendetegnende aroma (EUT L 131 af 20.5.2016, s. 48).
      
      
         
            BILAG
            Metode til teknisk bedømmelse af testprodukter, der skal bidrage til at fastslå, hvorvidt tobaksvarer har en kendetegnende aroma
            Anvendelse på cigaretter og rulletobak
            Godkendt af det uafhængige rådgivende panel for kendetegnende aromaer i tobaksvarer på dets 21. møde den 24. juni 2020. Der blev foretaget mindre redaktionelle ændringer den 2. september 2020.
            
                        Denne rapport beskriver den konsoliderede metode, der skal bidrage til at fastslå, hvorvidt en tobaksvare har en kendetegnende aroma. Denne metode er udarbejdet af det uafhængige rådgivende panel for kendetegnende aromaer i tobaksvarer med input fra den tekniske gruppe (jf. Kommissionens gennemførelsesafgørelse (EU) 2016/786 af 18. maj 2016) og den bedste tilgængelige praksis på dette område.
                        I overensstemmelse med artikel 19 i gennemførelsesafgørelse (EU) 2016/786 offentliggør Kommissionen metoden på nedenstående websted og linker til dette websted fra registret over ekspertgrupper.
                        Yderligere oplysninger kan fås på https://ec.europa.eu/health/tobacco/products/characterising_flavours/panel_da og https://ec.europa.eu/transparency/regexpert/index.cfm?do=groupDetail.groupDetail&groupID=3452&NewSearch=1&NewSearch=1&Lang=DA.
                     
                  
               ERKLÆRING OM ANSVARSFRASKRIVELSE
            
            Rapporterne/udtalelserne fra det uafhængige rådgivende panel for kendetegnende aromaer i tobaksvarer formidler synspunkter fra uafhængige videnskabsfolk, som er medlemmer af panelet. Europa-Kommissionen offentliggør kun rapporterne/udtalelserne på originalsproget.